Miranda opsøger Silvan i fangekælderen og giver Silvan et smykke fra Adalena. Silvan slippes fri af Jabbadoor og Zan-Zan, der opfordrer ham til hævne sig på Atlas ("Dolken og smykket"). En vred og forvirret Silvan opsøger Atlas i hans sovekammer. Atlas mistænker, at Jabbadoor har sendt Silvan, og da Silvan nævner, at han er søn af Kelvin, fortæller Atlas sandheden om Kelvins død - alle har troet, han blev dræbt af fjenden, men i virkeligheden blev han stukket i ryggen af Jabbadoor, som var hans soldaterkammerat. I det samme bryder Jabbadoor ind og myrder Atlas, og Silvan må flygte ("Mordet på Atlas"). Jabbadoor bilder Adalena ind, at Silvan dræbte Atlas, og truer det eneste vidne - Miranda - til ikke at fortælle sandheden. Derhjemme giver Salene Kelvins sværd til Silvan og beder ham gemme sig i krypten under huset. Jabbadoor arresterer Salene, mens en vred hob af borgere leder efter Silvan i Atlantis' gader ("Flugten").
Kultur